עונת 1951/1952 ב-NBA

עונת 1951/1952 היא העונה השישית של ליגת ה-NBA. העונה הסתיימה עם זכייתה השלישית של מיניאפוליס לייקרס בתואר האליפות, לאחר שבסדרת הגמר ניצחה את ניו יורק ניקס בתוצאה 4-3. הסנטר ג'ורג' מייקן הוביל את קלעי האלופה בסדרת הגמר, כשקלע 21.7 נקודות בממוצע למשחק. בתחילת העונה עברה קבוצת "טרי-סיטיז בלקהוקס" למילווקי שבויסקונסין, ושינתה את שמה ל"מילווקי הוקס" (כיום אטלנטה הוקס).

דראפט 1951
הדראפט בעונה זו התקיים ב-25 באפריל 1951 בעיר ניו יורק. בדראפט נבחרו 87 שחקנים בסך הכול, מתוכם 25 שיחקו בליגת ה-NBA. מאייר סקוג נבחר כבחירה טריטוריאלית לפני הדראפט על ידי מיניאפוליס לייקרס, ובבחירה הראשונה בחרה קבוצת בולטימור בולטס את ג'ין מלקיורה. כשלושה חודשים לאחר הדראפט הודה מלקיורה כי היה מעורב בפרשיית הימורים במהלך תקופתו כשחקן אוניברסיטת בראדלי, ועל כן הורחק לצמיתות מליגת ה-NBA. לאורך הדראפט נבחרו בסך הכול שני שחקנים שהשתתפו במהלך הקריירה במשחק האולסטאר - מל האטצ'ינס (בחירה שנייה) ודון סנדרלייג' (בחירה תשיעית).

אולסטאר 1952
ממוזער|שמאל|220px|פול אריזין, מלך הסלים של העונה וה-MVP של משחק האולסטאר
משחק האולסטאר בעונה זו נערך ב-11 בפברואר 1952 בבוסטון, מסצ'וסטס. את סגלי הקבוצות בחרו עיתונאים מרחבי ארצות הברית, ואת החמישיות הפותחות בחרו מאמני קבוצות האולסטאר.
המאמנים במשחק היו אל סרבי מסירקיוז נשיונלס וג'ון קנדלה ממיניאפוליס לייקרס. חמישיית המזרח כללה את בוב קוזי, אנדי פיליפ, פול אריזין, הארי גלאטין ואד מקאולי, וחמישיית המערב כללה את בובי וונזר, פול וולת'ר, ג'ים פולארד, ורן מיקלסן וג'ורג' מייקן. במשחק עצמו ניצחה קבוצת המזרח בתוצאה 108-91, ובתואר ה-MVP של משחק האולסטאר זכה פול אריזין שקלע 26 נקודות עבור הקבוצה המנצחת.

טבלת העונה הסדירה
 מזרח # קבוצה ניצחונות הפסדים אחוז ניצחונות פער מהמובילה1 סירקיוז נשיונלס*  40  26  0.606  -2 בוסטון סלטיקס*  39  27  0.591  13 ניו יורק ניקס*  37  29  0.561  34 פילדלפיה ווריורס*  33  33  0.500  75 בולטימור בולטס  20  46  0.303  20
 מערב # קבוצה ניצחונות הפסדים אחוז ניצחונות פער מהמובילה1 רוצ'סטר רויאלס*  41  25  0.621  -2 מיניאפוליס לייקרס*  40 26  0.606  13 אינדיאנפוליס אולימפיאנס*  34  32  0.515  74 פורט ויין פיסטונס*  29 37  0.439  125 מילווקי הוקס  17  49  0.258  24
*כוכבית מסמנת קבוצה שהעפילה לפלייאוף. 

מובילי הקטגוריות הסטטיסטיות
 קטגוריה  שחקן  קבוצה  ערך נקודות למשחק  פול אריזין  פילדלפיה ווריורס  25.4 ריבאונדים למשחק  ג'ורג' מייקן  מיניאפוליס לייקרס  13.5 אסיסטים למשחק  אנדי פיליפ  פילדלפיה ווריורס  8.2 אחוזים מהשדה  פול אריזין  פילדלפיה ווריורס  44.8% אחוזים מקו העונשין  בובי וונזר  רוצ'סטר רויאלס  90.4% נקודות מדד  ג'ורג' מייקן  מיניאפוליס לייקרס  26.5

חמישיות העונה
ממוזער|שמאל|220px|חבר חמישיית העונה דולף שייז
 החמישייה הראשונה החמישייה השנייה בוב קוזי (בוסטון סלטיקס)  בובי וונזר (רוצ'סטר רויאלס) בוב דייוויס (רוצ'סטר רויאלס)  אנדי פיליפ (פילדלפיה ווריורס) פול אריזין (פילדלפיה ווריורס)  ג'ים פולארד (מיניאפוליס לייקרס) דולף שייז (סירקיוז נשיונלס)  ורן מיקלסן (מיניאפוליס לייקרס) אד מקאולי (בוסטון סלטיקס) לארי פאוסט (פורט ויין פיסטונס) ג'ורג' מייקן (מיניאפוליס לייקרס)

פלייאוף 1952
סגל האלופה, מיניאפוליס לייקרס: ג'ורג' מייקן, ג'ים פולארד, ורן מיקלסן, פפ סול, סלייטר מרטין, בוב הריסון, ג'ו האטון, לו היץ' והאווי שולץ.מאמן ראשי: ג'ון קנדלה.

קישורים חיצוניים

הערות שוליים

1951/1952
קטגוריה:1951 בספורט
קטגוריה:1952 בספורט
קטגוריה:1951 בארצות הברית
קטגוריה:1952 בארצות הברית